waring naramdaman ni placido na may pumipirol sa kaniyang tainga; nasa sa alaala niya ang kabuhayan ng isang kabisa sa kaniyang bayan, na dahil sa pagkakalagda sa isang kasulatang hindi batid ang laman, ay nabilanggong malaon at kaunti pang napatapon. upang huwag niyang malimot ang pangyayaring iyon ay pinirol siya ng malakas sa tainga ng isa niyang amain. at kailan mang nakakadingig siya ng salitaang ukol sa paglagda ay waring nararamdaman niya sa kaniyang tainga ang sakit na tinanggap. patawarin mo ako, kasama, ngunit hindi ako lumalagda sa ano man, kailan pa mat hindi ko pa nauunawa. napakahangal mo! nakalagda na rito ang dalawang carabineros celestiales ano pa ang ikatatakot mo? ang pangalang carabineros celestiales ay nakapagbibigay tiwala. yaon ay isang banal na pulutong na itinatag upang tumulong sa dios sa pakikibaka sa dilang kasamaan, upang pigilin ang pagpasok ng contrabando heretico sa talipapa ng bagong siyon.